aktor
Store norske leksikon,Jus,Prosess,Straffeprosess
Aktor er en anklager. I norsk rett betegnelse på påtalemyndighetens representant i en straffesak når den behandles for retten.
I de fleste tingrettssaker vil en jurist ansatt i politiet (politiadvokat eller politifullmektig) være aktor dersom saken ikke er av de mest alvorlige som kan medføre høyere straff enn fengsel i seks år. I de alvorligste tingrettssakene samt i saker for lagmannsrett og Høyesterett, vil normalt en statsadvokat føre aktoratet.Den høyeste aktoren i Norge er Riksadvokaten, men han pleier bare aktorere særlig viktige eller prinsipielle saker primært for Høyesterett.I mindre alvorlige saker kan påtalemyndigheten overlate til en politiansatt uten juridisk eksamen å føre aktoratet. Det skjer ikke ofte, men kan for eksempel skje i saker som fremmes for retten der den siktede har nektet å vedta en bot for forholdet.I saker mot militærpersoner, kan aktoratet også overlates til særskilte krigsadvokater.Det er kun påtalemyndigheten som kan bestemme at en person skal settes under offentlig tiltale i Norge, og det gjøres etter at politiet har avsluttet etterforskningen av saken og kommet med sitt forslag på henleggelse eller tiltale. Les mer i Store norske leksikon påtalemyndighet påtalemyndigheten tingrett Høyesterett